**РЕПУБЛИКА СРБИЈА**

**ОПШТИНА АРАНЂЕЛОВАЦ**

**ОПШТИНСКА УПРАВА**

**Одељење за имовинско-правне односе, урбанизам,**

**грађевинарство и стамбено-комуналне послове**

**Одсек за имовинско-правне односе и**

**стамбено-комуналне послове**

**Број: 501-28/2025-05**

**Датум: 18.03.2025. године**

На основу члана 14. става. 1 и 2, и члана 39. става. 1. и 3. Закона о процени утицаја на животну средину ("Сл. гласник РС", бр. 94/2024), даје следеће:

**ОБАВЕШТЕЊЕ О ПОДНЕТОМ ЗАХТЕВУ ЗА ОДЛУЧИВАЊЕ О ПОТРЕБИ ПРОЦЕНЕ УТИЦАЈА НА ЖИВОТНУ СРЕДИНУ**

Обавештава се јавност, заинтересовани органи и организације да је носилац пројекта: Душко Вулићевић ПР, СЗТР УНИВЕР ДИЗАЈН Аранђеловац, ул. Јанићија Ђурића број 81, 34300 Аранђеловац, поднео Општинској управи општине Аранђеловац, Одељењу за имовинско-правне односе, урбанизам, грађевинарство и стамбено-комуналне послове, Одсеку за имовинско-правне односе и стамбено-комуналне послове, Захтев за одлучивање о потреби процене утицаја на животну средину пројекта: Реконструкција, доградња и ограђивање комплекса производно пословног објекта на к.п.бр. 3275 К.О. Буковик на територији општине Аранђеловац, заведен под бројем: 501-28/2025-05 од 03.03.2025.године

Представници заинтересоване јавности, заинтересовани органи и организације могу да изврше увид у садржину Захтева сваког радног дана од 10 до 14 часова у периоду од 18.03.2025.године до 01.04.2025.године у просторијама Општинске управе општине Аранђеловац, ул. Венац слободе број 10 у Аранђеловцу, приземље, канцеларија број 9 и овом органу доставе своје мишљење у року од 15 дана од дана објављивања овог обавештења.

Овај орган ће у року од 10 дана од дана истека рока из става 2. овог Обавештења донети одлуку о поднетом Захтеву применом критеријума из члана 5. став 2. Закона о процени утицаја на животну средину ("Сл. гласник РС", бр. 94/2024), узимајући у обзир податке, документацију и обавештења из захтева, достављена мишљења заинтересованих органа и организација и јавности и, ако је то примењиво, резултате из већ спроведених поступака процене утицаја на животну средину или поступака процене ризика од удеса у складу са посебним законом, о чему ће се благовремено обавестити јавност.

Обавештење објављено на огласној табли Општинске управе општине Аранђеловац и на интернет веб страници општине Аранђеловац ([www.arandjelovac.rs](http://www.arandjelovac.rs)) дана 18.03.2025.године.